Izihlobo zikaMugabe zamlaxaza kudala uGrace ngoba ewuxova umndeni | News24Harare – Izihlobo zalowo owayenguMengameli waseZimbabwe uRobert Mugabe kuthiwa zineminyaka emibili zalaxaza umakoti wabo uGrace ngenxa yokuthi uyadelela.Ngokubika kweVoice of America (VOA), lo mndeni usola umakoti wabo ngokungabahloniphi abantu abadala kanye nokuxova umndeni.UMalume kaMugabe uBen Matibiri uthi uGrace wayebathathela phansi bewumndeni. "Ubesebenzisa lonke ithuba alitholayo ukuzama ukulawula umndeni,"kusho lo malume.Lo malume uthi ukuziphatha kukaGrace bekungafani nakancane nokuziphatha kukankosikazi wokuqala uSally Hefron Mugabe abamchaza njengendodakazi eqotho,OLUNYE UDABA:Uphiko lwentsha lweqembu eliphikisayo lufuna ehle esikhundleni uTsvangiraiLokhu kuvela nje kusanda kuvela amahlebezi wokuthi uGrace ubekhalaza ngokuthi umndeni, osomabhizinisi kanye nalabo abebebambisene nabo abamuphethe kahle kulandela ukusula komyeni wakhe esikhundeni.Ngokubika kweZimbabwe Independent, yize lomndeni ubusematheni kulezi zinsuku, lo nkosikazi ubezikhalela ngasese ngokuthi umndeni kanye nabangani sebamjekele.
